### Beslutningstema

Udvalget drøfter eventuelt behov for tilpasninger af serviceudgifter på drift for budget 2026 samt drøfter og prioriterer forslag til investeringsoversigt på fagudvalgets område

### Sagsfremstilling

Økonomiudvalget har på mødet den 19. marts 2025 godkendt tidsplan og proces for budgetlægningen 2026.

I henhold til rammeudmeldingen er der i det vedtagne budget 2026-2029 på serviceudgifterne indarbejdet en reduktionspulje på 52 mio. kr., svarende til 13,2 mio. kr. årligt. Udmøntningen sker som en teknisk rammereduktion/generel nedjustering af pris- og lønfremskrivning.

Der er ikke afsat puljer til udvidelser, men afhængig af Økonomiaftalens økonomiske indhold, kan servicerammeløftet anvendes til prioritering af nødvendige udvidelser:

* Økonomiudvalget sikrer, at de nødvendige ressourcer afsættes til at understøtte fagudvalgenes arbejde med Tønder 2030 i de kommende budgetlægninger.
* Fagudvalgene kan på møderne i maj/juni fremsætte forslag til nødvendige tilpasninger for at opnå balance i budgettet til senere prioritering på budgetseminaret
* Hvis et fagudvalg ønsker at omprioritere budgetmidler, skal det ske inden for udvalgets eget område.

På mødet drøfter fagudvalget:

* Behov for nødvendige tilpasninger for at opnå balance i budgettet. Med udgangspunkt i resultatet af budgetopfølgning og herunder forventninger til 2025 som kan have afledende konsekvenser i 2026.
* Eventuelle ønsker til omprioriteringer indenfor eget område.
* Drøftelse og prioritering af oplæg til investeringsoversigt på fagudvalgets område.

### Indstilling Direktionen indstiller,

at udvalget fortsætter drøftelserne af budget 2026 på fagudvalgets område,

at udvalget drøfter og prioriterer forslag til anlægsprojekter med 1 eller 2 på fagudvalgets område, og

at sagen oversendes til den videre behandling af budget 2026

### Beslutning

Sagen drøftet og oversendes til budgetbehandlingen.